কবিতা শেঠ

কবিতা শেঠ (জন্ম ১৯৭০) একজন ভারতীয় গায়ক, যিনি হিন্দি সিনেমায় নেপথ্য সঙ্গীতশিল্পী হিসাবে সবচেয়ে বেশি পরিচিত, পাশাপাশি গজল এবং সুফি সংগীত পরিবেশন করতেন এবং কারওয়ান গ্রুপ নামে একটি সূফী সংগীত গোষ্ঠীর নেতৃত্ব দেন।

তিনি ওয়াক আপ সিড (২০০৯) চলচ্চিত্রে তাঁর ধ্রুপদী সুফি উপস্থাপনা "গুঞ্জা সা কোই ইকতারা" এর জন্য ২০১০ সালে শ্রেষ্ঠ মহিলা নেপথ্য সঙ্গীতশিল্পী বিভাগে ফিল্মফেয়ার পুরস্কার অর্জন করেন। তিনি একই গানের জন্য শ্রেষ্ঠ মহিলা নেপথ্য সঙ্গীতশিল্পী বিভাগে স্টার স্ক্রিন পুরস্কারও জিতেন, এটি ২০০৯ সালের বৃহত্তম চার্টবাস্টার ছিল।

প্রাথমিক জীবন 
তিনি উত্তরপ্রদেশের বেরেলিতে জন্মগ্রহণ করেন।

তার বিয়ের পরে তিনি দিল্লিতে চলে আসেন, সেখানে তিনি অল ইন্ডিয়া রেডিও (এআইআর) এবং দূরদর্শনে পরিবেশনা শুরু করেন। ইতোমধ্যে তিনি সংগীত বিষয়ে স্নাতকোত্তর করেন, দিল্লির গন্ধর্ব্য মহাবিদ্যালয় থেকে সংগীত অলঙ্কার এবং দিল্লি বিশ্ববিদ্যালয় থেকে হিন্দি সাহিত্যে এমএ ডিগ্রি অর্জন করেন।

কর্মজীবন 

তিনি প্রথমে বেরেলির খান-কাহে নিয়াজিয়া দরগায় এবং পাবলিক শো এবং সংগীত কনসার্টে পরিবেশনা শুরু করেন।

কবিতা সুফি-শৈলি গানে বিশেষজ্ঞ ছিলেন যদিও গীত, গজল এবং লোকসঙ্গীত গেয়েছেন। কয়েক বছর ধরে তিনি লন্ডন, বার্মিংহাম, স্কটল্যান্ড, বার্লিন, অসলো এবং স্টকহোম এবং ভারত জুড়ে বিভিন্ন স্থানে সরাসরি প্রদর্শনীতে গান পরিবেশন করেছেন। দিল্লিতে মুজাফফর আলীর আন্তর্জাতিক সুফি উৎসব কনসার্টে তার পরিবেশনার সময় পরিচালক সতীশ কৌশিক তাঁর গান শুনে তাঁর ছবিতে "জিন্দেগি কো মওলা" গানের জন্য প্রস্তাব করেছিলেন, আমিশা প্যাটেল অভিনীত ভাদা (২০০৫) চলচ্চিত্রে নেপথ্য সংগীতশিল্পী হিসেবে তার অভিষেক ঘটে। পরবর্তীকালে তিনি মুম্বাই চলে যান, কারণ অনুরাগ বসুর গ্যাংস্টার (২০০৬) ছবির "মুঝে মাত রোকো" তে কণ্ঠ দেন, তিনি এই গানের জন্য পুরস্কার জিতেন।

গানের পাশাপাশি তিনি সংগীতের সুর রচনা করেন। তিনি এন. চন্দ্রের ছবি "ইয়ে মেরা ইন্ডিয়া" (২০০৯) এর তিনটি গানের সুর রচনা করেছেন। তিনি ওহ এক লামহা, দিল-এ-নদন দুটিই সূফী গজলের অ্যালবাম, এরপরে সুফি গানের অ্যালবাম সুফিয়ানা (২০০৮) এবং হযরত সহ ব্যক্তিগত অ্যালবাম প্রকাশ করেন। তাঁর ২০০৮ সালে সুফি কবি-মরমী রুমির শ্লোকের সমন্বয়ে গঠিত অ্যালবাম সুফিয়ানা লখনউয়ের ৮০০ বছর বয়সী খামান পীর কা দরগায় প্রকাশিত হয়।

ব্যক্তিগত জীবন 
তাঁর কাবিশ শেঠ এবং কণিস্ক শেঠ (সংগীতশিল্পী) নামে দুটি পুত্র আছে, দুজনেই তাঁর সাথে পরিবেশনা করেন। তার স্বামী কে.কে. শেঠ ২০১১ সালের ১৫ ডিসেম্বর প্যানক্রিয়াটাইটিসে আক্রান্ত হয়ে ৪৮ বছর বয়সে মারা যান।

পুরস্কার এবং মনোনয়ন 

|-
| rowspan=6| 2010
| rowspan=6| ওয়াক আপ সিড
| ফিল্মফেয়ার পুরস্কার
শ্রেষ্ঠ মহিলা নেপথ্য সঙ্গীতশিল্পী – "ইকতারা"
| বিজয়ী
|-
| স্টার স্ক্রিন অ্যাওয়ার্ড
শ্রেষ্ঠ মহিলা নেপথ্য সঙ্গীতশিল্পী – "ইকতারা"
সংগীতে শ্রেষ্ঠ নতুন প্রতিভা
| বিজয়ী
|-
| আন্তর্জাতিক ভারতীয় চলচ্চিত্র একাডেমি পুরস্কার
শ্রেষ্ঠ মহিলা নেপথ্য সঙ্গীতশিল্পী – "ইকতারা"
| বিজয়ী
|-
| স্টারডাস্ট অ্যাওয়ার্ড
নতুন সংগীত সেনসেশন (মহিলা) – "ইকতারা"
| বিজয়ী
|-
| গ্লোবাল ইন্ডিয়ান মিউজিক অ্যাওয়ার্ড
শ্রেষ্ঠ নেপথ্য সঙ্গীতশিল্পী (মহিলা) – "ইকতারা"
বর্ষসেরা জনপ্রিয় গায়ক
বর্ষসেরা গান – "ইকতারা"
| বিজয়ী
|-
| জিআর৮ এফএলও মহিলা পুরস্কার
মহিলাদের অর্জনকারী পুরস্কার
| বিজয়ী
|-
| rowspan=2 | 2012
| rowspan=2 | ককটেল
| বৃহৎ বিনোদন পুরস্কার ২০১২
"তুম হি হো বন্ধু"
| বিজয়ী
|-
| ৫ম মিরচি সংগীত পুরস্কার
বর্ষসেরা মহিলা কণ্ঠশিল্পী – "তুম হি হো বন্ধু"
| 
|}

চলচ্চিত্রের তালিকা

নেপথ্য কণ্ঠশিল্পী

সংগীত পরিচালক

অ্যালবাম 
 ট্রান্স উইথ খুসরু (২০১৪)
 এক দিন (২০১২)
 খুদা ওহি হ্যায় (২০১১)
 বুল্লেশাহ (২০১০)
 কাবিরানা সুফিয়ানা (২০১০)
 সুফিয়ানা (২০০৭)

তথ্যসূত্র 

 Kavita Seth Interview

বহিঃসংযোগ 
 
 Sufi Singer Kavita Seth Discography
 Sufi and the voice
 Sufi Singer Kavita Seth Website 

উত্তরপ্রদেশের সঙ্গীতশিল্পী
জীবিত ব্যক্তি
বলিউডের নেপথ্য সঙ্গীতশিল্পী
ভারতীয় নেপথ্য গায়িকা
বেরেলির ব্যক্তি
দিল্লি বিশ্ববিদ্যালয়ের প্রাক্তন শিক্ষার্থী
ভারতীয় ধ্রুপদী গায়িকা
২১শ শতাব্দীর ভারতীয় গায়ক
২১শ শতাব্দীর ভারতীয় গায়িকা
১৯৭০-এ জন্ম
আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী